da da da id en en da de de de nds nds de de fi da sv da da da de da da da da da da da da da da da da da da nb da da da da da en nb nb da nb da nb nb nb da da nb da nb nb nb nb da da en da da da da da nb da en da en nl en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Theo og Den Magiske Talisman - DR1 Julekalender - Jule-kalender.dk
Læs alt om de danske julekalendre gennem tiderne
En rejse ind i Thannanaya
Theo og Den Magiske Talisman er lavet af Danmarks Radio og bliver vist for første gang i december 2018. Den handler om en nørdet dreng ved navn Theodore, som bliver mobbet i skolen. Hans eneste rigtige ven er hans morfar. Derfor tager det også hårdt på ham, da morfaren falder om i starten af december og dermed ender i livsfare.
I Theo og Den Magiske Talisman stifter vi bekendtskab med både almindelige mennesker og en masse eventyrvæsener. Disse har hjemme i Thannanaya, som er en slags parallelverden, som alle mennesker skal igennem, når de dør. Det er et rige, som Theo og hans morfar har opdigtet – det tror Theo i hvert fald selv. Pludselig får han dog mulighed for at besøge riget med hjælp fra en magisk talisman. Det gør han i et forsøg på at hente sin morfar tilbage, før han når porten til døsriget. I Thannanaya får han naturligvis masser af både spændende og farlige oplevelser på sin færden. Det er disse, der er omdrejningspunktet i Theo og Den Magiske Talisman.
En rejse ind i Thannanaya
Julekalenderen er et moderne eventyr for hele familien. Den er inspireret af fortællinger som Narnia og Brødrene Løvehjerte, hvor fantasi også pludselig bliver til virkelighed.
På sine rejser ind i Thannanaya får Theo selskab af klassens nye pige, Simone. Hun bor på børnehjem, fordi hendes forældre er omkommet i en trafikulykke. Theo er på udkig efter én, han har kær i Thannanaya, og det samme gælder Simone. Også hun har et ønske om at bringe nogen tilbage til livet. Derfor drager hun i Theo og Den Magiske Talisman på eventyr i riget bag stjernerne sammen med den upopulære Theo.
Skuespillerne i Theo og Den Magiske Talisman
I Theo og Den Magiske Talisman møder vi Kian Lawson-Khalili, som spiller Theo og Safina Coster-Waldau som Simone. For begges vedkommende er Theo og Den Magiske Talisman deres skuespillerdebut. Morfaren spilles af Bjarne Henriksen, og Maria Rossing spiller Theos mor. Hun ville ønske, at Theo fik nogle venner på sin egen alder.
Nicolas Bro spiller Træmanden, som vogter indgangen til Thannanaya, og Jens Andersen spiller Faunen, som vi også møder i Thannanaya. Sarah Boberg, som tidligere har været med i julekalenderen Absalons Hemmelighed, er ligeledes at finde på rollelisten. Også Jens Jacob Tychsen medvirker i Theo og Den Magiske Talisman.
Theo og Den Magiske Talisman byder dermed på både kendte og nye skuespillere. Den ruller over skærmen første gang den 1. december klokken 19.30 på DR1.
Kendte sange fra Theo & Den Magiske Talisman
Mads Langer stod for titel melodien til DR1s nyproduktion. Mads Langer er ikke helt ny ud i og lave titelsangene til julekalendre, han lavede også titel sangen til Tvillingerne og Julemanden
Medvirkende skuespillere i Theo og Den Magiske Talisman
Kian Lawson-Khalili spiller Theo
Safina Coster-Waldau spiller Simone
Maria Rossing spiller Helene
Jens-Jacob Tychsen spiller Thomas
Bjarne Henriksen spiller Morfar Harald
Dag Malmberg spiller Otto
Eva Klie Rubow spiller Alma
Peter Zandersen spiller Bjørn
Benedikte Hansen spiller Karen
Nicolas Bro spiller Træmanden
Jens Andersen spiller Faunen
Josephine Raahauge spiller Børsten
Amelia Höy spiller Hidkalderen
Ulver Skuli Abildgaard spiller Strobrygger
Mercedes Claro Schelin spiller Berg-Gry
Amanda Collin spiller Oraklet
Sarah Boberg spiller Thanna
Steen Schytte spiller Forældre til luciaoptog
Lars Hvid Malmquist spiller Onkel
Max Tranberg spiller Mads Christian
Laura Allen Müller Smith spiller Julie – Skolelærer
Viktor Lykke Clausen spiller Jens MCs ven 1
Sylvester Willaume Fobian spiller Jens MCs ven 2
Axel Klie Rubow spiller Jens Mcs ven 3
Søs Sif Thiele spiller Kvindelig læge
Mikkel Fønsskov spiller Peter – Helenes medvært
Lars Hvid Malmquist spiller Onkel (afsnit 23)
apr15april 15, 2019 • By admin • This entry was posted in 2010'erne, DR1 and tagged 2018. Bookmark te permalink.
Køb Theo & Den Magiske Talisman på DVD her
← Klassens Perfekte Jul
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk